劉昭 (宣德進士)

劉昭（），山西承宣布政使司平陽府潞州直隸州潞城縣（今山西省潞城市）人，明朝政治人物、進士。

生平
永樂九年（1411年）補郡庠生。宣德元年（1426年），以禮經中山西經魁。宣德五年（1430年），中進士。后授行在工科給事中，再改南京兵科給事中明實錄：英宗實錄 ,61卷。正統十三年（1448年），任臨洮府知府漢籍電子文獻資料庫-國朝獻徵錄 ,94卷，卒於任內《國朝獻徵錄,94卷 ,692》：臨洮知府劉公昭墓表 廖莊 公劉氏諱昭字克明約禮居士其別號也其先居□ 城至曾祖伯元徙今上黨大父文益父彥成□□□ 耀母李氏繼牛氏咸有令德公李出也頴敏秀拔七歲從大父鄉飲郡庠太守荊山黃公目其資稟不凡曰此兒後必為公輔器盍令讀書年十五補郡庠生受業於郡博士三湘易先生之門稍長益勤不懈遂淹貫經籍為文章沛然溢出葢是時巳嶄然見頭角矣宣德改元以禮經中山西經魁明年會試京師登進士第觀政刑部練達治體為大司寇所器重正統辛酉擢給事中於南京封駁章疏一秉至公紏舉六卿不避懽要時宦官監 倉糧民被其害公即陳言獘用以革皇城門禁頗無畏俾公劾奏嚴出入自是使人有過位色勃之謹而公之名重兩京實自茲始正統戊辰用大臣薦陞知臨洮曰為政臨民不急先務則失本末輕重矣故下車之初學宮之頹敝者董工修葺以勵人才田野之未闢者令民開懇以重農事郡治舊缺鐘鼓二樓公捐俸市材增創之不越月而成民不告勞葢其興廢補遺靡不類此初郡科目累累乏人公蒞事以來□加獎勸故自庚午至丙子士領鄉薦升者彬彬輩出矣景泰壬申歲大旱郡缺食流亡者眾公百方撫綏既設法勸借以賑之復割俸煮粥以濟之時濱死而賴以復蘇者不可數計屬邑民訟不能决者詣公一言折之而不情者往往羞赧自服故刑獄多所平反民以不冤郡有歌之者曰野有饑民惟侯活之我有田疇惟侯闢之古人謹獄惟侯平之有此三惠孰不懷之聞者以為實錄云公在官七年不赫赫以立威不皎皎以沽名惟砥礪名節勤恤民隱曰吾惟求盡其在我者而巳故其沒也環千里之內無間軍民皆悼惜之曰安得撫我復在如吾劉公者耶公生洪武丁丑春秋六十。

参考文献

Category:潞城人
Z
Category:明朝給事中
Category:明朝臨洮府知府